નવી દિલ્હીઃ આઇપીએલમાં કિંગ્સ ઈલેવન પંજાબનો ઉત્સાહ વધારવા માટે પ્રીતિ ઝિન્ટા હાજર રહે છે. આ દરમિયાન પ્રીતિની અદા આ રમતને પણ વધુ ગ્લેમરસ બનાવી દે છે. આઇપીએલનાં શરૂઆતનાં વર્ષોમાં પ્રીતિ ઝિન્ટા યુવરાજસિંહની ઘણી નજીક હતી. બાદમાં યુવરાજ બીજી ટીમ સાથે જોડાઈ જતાં પ્રીતિ ઓસ્ટ્રેલિયન ક્રિકેટર બ્રેટ લીની નજીક સરકી ગઈ હતી. જોકે બંને ક્રિકેટર્સે પ્રીતિ સાથેના નજદીકપણાને લઈને કોઈ સ્પષ્ટીકરણ આપ્યું નહોતું, જ્યારે પ્રીતિએ પણ હંમેશાં આ ખબરને ખોટી અને આધારહીન ગણાવી હતી, પરંતુ ગત મહિને જ અમેરિકામાં જીન ગુડઇનફ સાથે લગ્ન કરનારી પ્રીતિએ યુવરાજ અને બ્રેટ લી સાથેના અફેરના સમાચાર પર ફરી એક વાર સ્પષ્ટતા કરી.